**ԱՄՓՈՓԱԹԵՐԹ**

**ՀՀ բարձր տեխնոլոգիական արդյունաբերության նախարարության իրավասության ներքո գտնվող ոլորտներում շահագրգիռ քաղաքացիական հասարակության կազմակերպությունների հետ ՄԺԾԾ նախագծի (ներառյալ՝ ՀՀ 2026 թվականի պետական բյուջեի) մշակման աշխատանքների շրջանակներում բյուջետային հայտերի շուրջ կատարված քննարկումների արդյունքների վերաբերյալ**

|  |  |
| --- | --- |
| **«Հայաստանի օպերատորների միություն» հասարակական կազմակերպություն** | **24.03.2025թ** |
| **N 74.03/25** |
| Ի պատասխան Ձեր 10.03.2025թ. թիվ 04/11.1/1847-2025 գրության՝ ՀՀ բարձր տեխնոլոգիական արդյունաբերության նախարարության 2026-2028 թվականների միջնաժամկետ ծախսային ծրագրի և 2026 թվականների բյուջետային ֆինանսավորման հայտի` կապի և հեռահաղորդակցության ոլորտի վերաբերյալ հայտնում ենք, որ «Հայաստանի օպերատորների միություն» ՀԿ, ողջունում է ծրագրում նշված ոլորտի բարելավմանն ուղղված աշխատանքները և հայտնում, որ հայտի վերաբերյալ դիտարկումներ չունի: |  |
| **«Հայաստանի օպերատորների միություն» ՀԿ, «Ձեռնարկությունների ինկուբատոր» հիմնադրամ, «Տեղեկատվական և հաղորդակցության տեխնոլոգիաների գործատուների միություն» ՀԿ, «Առաջատար տեխնոլոգիաների ձեռնարկությունների միություն»** | **20.03.2025թ. առցանց ձևաչափով քննարկում** |
| Քննարկվել են ՀՀ բարձր տեխնոլոգիական արդյունաբերության նախարարի 2025 թվականի փետրվարի 14-ի թիվ 310-Ա հրամանով (ներառյալ փոփոխությունները) հաստատված միջոցառումները, մասնավորապես՝ 2025 թվականին իրականացված և իրականացվելիք ցուցահանդեսները, 2026 թվականին նախատեսվող ցուցահանդեսները, դրանց իրականացման համար հատկացվելիք ֆինանսական միջոցները; Անդրադարձ է կատարվել նաև շուկայի զարգացման վարչության 2026-2028 թվականների միջնաժամկետ ծախսային ծրագրի նախագծին. | Ընդունվել է։  Նախարարության համապատասխան ստորաբաժանման կողմից տրվել են պատասխաններ քննարկման ժամանակ բարձրացված հարցերին՝ մասնավորապես ցուցահանդեսների կազմակեպման, կազմակերպությունների ընտրությունների կարգի, նախարարության կողմից աջակցության և ոլորտային միությունների հետ համագործակցության վերաբերյալ: |
| **«Հայաստանի տեղեկատվական համակարգերի գործակալություն» հիմնադրամ** | **24.03.2025թ. քննարկում** |
| Քննարկվել է ՀՀ բարձր տեխնոլոգիական արդյունաբերության նախարարության թվայնացման վարչության 2026-2028թթ. միջնաժամկետ ծախսային ծրագրի նախագծը և 2026 թվականի բյուջետային հայտը՝ «Թվային փոխակերպման գործընթացի իրականացում»:  Մանրամասն ուսումնասիրվել է հայտի նպատակը, նկարագրությունը, արդյունքային ցուցանիշները, ակնկալվող արդյունքները, սպասվող օգուտները և ներկայացված նոր նախաձեռնությունը:  Թվային փոխակերպման նախագծերի միասնականության ապահովման տեսանկյունից էական նշանակություն ունի ֆինանսավորման կենտրոնացումը:  Կարևորվել է թվային փոխակերպման նախաձեռնությունների ֆինանսավորման ձևաչափի իրավական հիմքերի ստեղծումը՝ համապատասխան կարգի նախագծի հաստատումը, ինչպես նաև «Ամպայինը առաջինը» սկզբունքների կիրառումը:  Նախաձեռնությունների ֆինանսավորման տեսանկյունից կարևոր է առաջնահերթ դիտարկել դրանց համապատասխանությունը Հայաստանի թվային ճարտարապետությանը և հանրային ծառայությունների թվայնացման սկզբունքներին, ինչպես նաև ամպային տիրույթում պաշտոնական կայքերի տեղակայման անվտանգության նվազագույն պահանջներին: | Ընդունվել է։ |
| **«Հայաստանի օպերատորների միություն» ՀԿ, «Ինժեներական ասոցիացիա» ՀԿ, «Տեղեկատվական և հաղորդակցության տեխնոլոգիաների գործատուների միություն» ՀԿ, «Ձեռնարկությունների ինկուբատոր» հիմնադրամ «Ինտերնետ հանրություն» ՀԿ, «Հայաստանի տեղեկատվական համակարգերի գործակալություն» հիմնադրամ** | **26.03.2025թ. առցանց ձևաչափով քննարկում** |
| ՀՀ բարձր տեխնոլոգիական արդյունաբերության նախարարության ծրագրերի և բարձր տեխնոլոգիաների վարչությունների կողմից իրականացվող 2026-2028 թվականների միջնաժամկետ ծախսային ծրագրի նախագծերի և 2026 թվականի բյուջետային հայտերի քննարկում: | Առարկություններ և առաջարկություններ կազմակերպություններից չեն ստացվել: |